Darius skrev til mig få minutter efter jeg havde booket lejligheden og han var meget behjælpelig med at besvare spørgsmål og afklare alle praktiske forhold. Han skrev straks og spurgte til alderen på vores tre børn, så den extra seng kunne sættes op, så forholdene mødte vores forventninger. Lejligheden er godt indrettet og har alt, hvad man har brug for til en storby ferie. Hvis jeg skal med familien på ferie til Berlin igen, vil jeg først se om Darius lejlighed er ledig, før jeg tjekker andre muligheder. Jeg vil til hver en tid anbefale denne centralt beliggende og meget smukt indrettede lejlighed til andre, der gerne vil have en god oplevelse i Berlin.